La Generalitat de Catalunya aposta, amb la continuïtat del festival i amb la participació de noms destacats de l'escena musical, per la cultura i la música catalana.
El festival musical s'organitzarà amb totes les mesures de seguretat vigents i amb un nombre limitat d'assistents que hauran de fer la reserva prèvia.
El nom del cicle Clotilde Fest recorda la figura de Clotilde Cerdà (1861-1926), filla de l'urbanista Ildefons Cerdà i de la pintora Clotilde Bosch.
Va ser una dona que va defensar, amb convenciment i valentia, els drets de les dones i dels sectors més explotats, compromesa amb l'abolició de les formes de violència del seu temps: la guerra, la dominació, l'esclavatge i la pena capital.
Fins al 2 d'octubre es pot visitar al centre l'exposició "Clotilde Cerdà/Esmeralda Cervantes, una dona davant una època".
Durant els concerts, un informador de l'Agència Catalana de la Joventut explicarà als joves els riscos associats al consum d'alcohol i altres substàncies.
Cal recordar que la Generalitat, amb la col·laboració de FLAIXBAC i Europa FM, també va organitzar, durant l'abril del 2020, el festival virtual amb el lema "La casa teva es transformarà en la millor sala de concerts".
L'objectiu era combatre el coronavirus, en el marc la campanya institucional i amb el nom del Festival de música juvenil Clotilde Fest.
El festival s'organitza amb totes les mesures de seguretat per la Covid-19 i amb reserva prèvia
Poden aconseguir invitacions per assistir als concerts els titulars del Carnet Jove.
Des de la pàgina principal del web www.carnetjove.cat podran enllaçar al lloc "Connecta't" per guanyar una invitació doble per a un dels tres concerts.
El període de participació serà del dilluns 15 al dilluns 28 de setembre.
Es donaran 62 premis de 2 invitacions per cadascun dels tres concerts, una invitació per la persona titular premiat/da i l'altre per la persona acompanyant que determini.
En el cas de menors de 16 anys, l'acompanyant caldrà que sigui el pare, la mare o tutor/a (caldrà presentar llibre de família i dni), o l'adult que aquests autoritzin (caldrà presentar full d'autorització).
Pots trobar més informació aquí
El passat 6 de juny, la cantant i compositora manresana Sara Roy va publicar 'Som', que és el primer avançament del seu primer disc.
És el primer pas del disc de debut de Sara Roy, que estarà format per 6 cançons i que serà una realitat gràcies a la beca de les Cases de la Música.
Tot i ser el primer disc, no és la primera vegada que Sara Roy edita un disc ja que va ser una de les integrants del grup musical infantil "Macedònia".
Una de les cantants emergents del país on ja triomfa a les xarxes socials i ara ho farà als escenaris.
Nascut el 1996 (Terrasa), Miki Núñez va estudiar música des que era una criatura, ja que els seus pares van insistir perquè adquirís els fonaments musicals i pogués tocar instruments com la guitarra i el piano.
Aquesta formació musical, que compatibilitzava amb els estudis universitaris, ha estat vital en el seu pas per 'Operació Triomf', en la qual va quedar en sisè lloc, a les portes de la final.
Miki Nuñez és un artista versàtil que atresora una àmplia experiència en l'àmbit de la música.
Des de fa anys lidera el grup de versions Dalton Bang, format al costat dels seus millors amics quan encara anava a l'institut.
El sextet influït per la puixant escena mestissa catalana, però també pel soul, el ska, el reggae o el pop llatí porta gairebé una dècada treballant i s'ha especialitzat en els concerts festius, en els quals predomina la descàrrega d'energia i la connexió amb el públic.
Fa a penes uns mesos Miki Nuñez estrenava "Celebra't", el seu primer senzill, debutant número 1 en Itunes i no1 en tendències de Youtube acumulant més d'1 milió de visites en tot just uns dies.
"Celebra't" és el primer senzill del qual serà el seu àlbum debut "amuza" que veurà la llum el divendres 13 de Setembre.
Sara Roy, primera artista a l'escenari del Clotilde Fest
Miki Núñez, també protagonista del concert del dia 2 d'octubre
Suu és una de les artistes catalanes més seguides i escoltades de l'actualitat.
Després de triomfar amb el seu primer disc i a través del seu canal de YouTube i d'Instagram, on ja acumula més de 72.000 seguidors, aquest 2020 torna amb un nou disc, Ventura.
L'èxit assolit s'explica per la seva naturalitat, pel seu particular timbre de veu i pel seu do innat per a la composició.
El pop festiu de Suu, que a vegades abraça el reggae, l'ska i el calypso, en aquest pròxim treball evoluciona a noves dimensions a càrrec del reconegut productor Carlos Sadness.
Els festivals i les festes més rellevants del país i de l'Estat espanyol ja compten amb ella dins les seves programacions.
Els dies més dolços, el concert acústic d'Els Amics de les Arts
La inèdita proposta d'Els Amics de les Arts va de la cara bona de les coses; la nova realitat ens brinda l'oportunitat de veure la banda tal com mai l'hem vist.
Davant la impossibilitat d'activar el llançament del seu nou disc i a causa de la cancel·lació o ajornament de pràcticament tots els concerts de la seva nova gira de presentació, Els Amics de les Arts tornen al format acústic i de la proximitat.
Una oportunitat totalment circumstancial que dona al públic la possibilitat de viure un espectacle únic que ens recordarà els inicis de la banda i on es revisitaran les seves cançons més estimades.
El repertori d'aquest concert sonarà tal com el van presentar Els Amics de les Arts pel seu canal de Youtube durant el confinament.
Amb el nom de 'Els dies més dolços', la banda va oferir música des de casa seva i directa a les cases dels altres; ara 'Els dies més dolços' arriben en un directe excepcional sense pantalles pel mig, però adaptant-se als nous temps que ens ha tocat viure.
Suu obrirà els concerts del dia 3 d'octubre
Els Amics de les Arts seràn els encarregats de tancar el concert del dia 3 d'octubre
La seva àrea d'influència travessa generacions i gèneres, i per tot arreu on passen deixen llavors.
Manel, una dotzena d'anys a la carretera, pertany a aquesta categoria de músics: congreguen els indies, els amants del pop, de la cançó d'autor i de la festa mestissa, i tenen el respecte dels joves que troben en el trap i estils afins la seva manera de dir.
Des del ja llunyà Premi Joventut al Sona9 2007 (no, no van quedar primers) i l'impecable debut de l'any següent ("Els millors professors europeus"), Guillem Gisbert, Martí Maymó, Arnau Vallvé i Roger Padilla han completat un repòquer de discos de composició precisa, atrevida i versàtil, i una escala que, de repte en repte, els ha portat del bucolisme de l'ukelele al rock, l'electrònica i els ritmes llatins i urbans.
Imprevisibles sempre, amb la memòria desperta sempre, l'any passat tornaven a sorprendre amb "Per la bona gent", on samplejaven Maria del Mar Bonet i convidaven el mestre Sisa a compartir pentagrames.
Sembla fàcil, però no deu ser-ho.
La banda Manel tancaràn el Clotilde Fest el diumenge dia 4 d'octubre